Document ID: /roh_data/filtered/fineweb-2-filterrobots_roh.jsonl.gz/817

La Partida populara Svizra veglia ch'il pievel sappia decider davart expensas d'ina tscherta autezza, sco quai ch'il «Sonntags-Blick» rapporta.
Er autras expensas dispitaivlas vegnissan discussiun
Tras in referendum da finanzas facultativ vegnissan er autras expensas dispitaivlas dal stadi decididas a l'urna, ha ditg Rösti vinavant envers il «Sonntags-Blick» Per exempel la milliarda per novs aviuns d'armada. Tenor Rösti saja sia partida d'accord cun l'avis ch'il pievel possia decider davart quai.
Er Gössi da la Partida liberaldemocratica s'exprima
La milliarda da coesiun da la Svizra a l'UE fatschenta era la presidenta da la Partida liberaldemocratica svizra (PLD) Petra Gössi. A las gasettas «Zentralschweiz am Sonntag» e «Ostschweiz am Sonntag» ha ella annunzià resistenza cunter la milliarda da coesiun. Ella pretenda che la clausula da guillotina vegnia schliada. Quella pretenda che cura che la Svizra vul abolir in contract cun l'UE sto ella abolir l'entir pachet da contractivas bilateralas.
RR novitads 06:00